ایران-دا ساخلانیلدیقدان سونرا دونیاسینی دییشن مهسا امینی‌نین اؤلومونون 40-جی گونونده پایتاخت تهران-دا گئنیش تهلوکه‌سیزلیک تدبیرلری آلتیندا اعتراض آکسیا‌لاری کئچیریلیب.
پایتاخت تهرانین ان ایشلک جاده لریندن بیری اولان ولیعصر-ده توپ‌لاشان یوزلرله اینسان حکومت علیهینه شعارلار  سسلندیره‌رک جیهاد میدانیندان بهشتی جاده سینه دوغرو یوروش ائدیب.
یوروش زامانی پولیس فاصیله‌لرله نوماییشچی‌لره قارشی گؤزیاشاردیجی گاز ایله موداخیله ائدیب.
موتورسیکلت‌لی پولیس‌لرین داواملی موداخیله ائتدیگی نوماییشچی‌لر آرا کوچه‌لره داغیلا‌راق یئنی‌دن کوچه‌لرده بیر آرایا گلیب‌لر.
نوماییشچی‌لر ایله تهلوکه‌سیزلیک قوه‌لری آراسیندا چاخناشما یارانیب.
دیگر طرف‌دن، ایسلامی تشکیلات‌لار اویرنجی بیرلیگی "تلگرام" صحیفه‌سینده ائتدیگی پای‌لاشیمدا سلاحلی بیرلشمه‌لرین تهران اونیوئرسیته‌سی‌نین بدن تربییه‌سی فاکولته‌سینه داخیل اولا‌راق رئزین گولله‌لردن ایستیفاده ائده‌رک اویرنجی لره بیرباشا آتش آچدیغینی ادعا ائدیب.
بیرلیک نوماییشی تشکیل ائدن علامه طباطبایی اونیوئرسیته‌سی‌نین اویرنجی لری‌نین اونیورسیته رئیسی‌نین معاونی طرفیندن انضباطی کومیته‌سی طرفیندن تهدید ائدیلدیگینی بیلدیریب.
ایران-دا مهسا امینی‌نین اؤلومونون 40-جی گونونده سوسیال مئدیادا گئنیش ایشتیراکلا نوماییش‌لره چاغیریش‌لار ائدیلیب.
مهسا امینی‌نین دوغولدوغو ساققیز باشدا اولماقلا بیر چوخ شهرلرده اعتراض آکسیا‌لاری کئچیریلیب.
خاطیرلاداق کی، سپتامبرین 13-ده تهراندا "اخلاق پولیسی" کیمی تانینان ارشاد گشتی طرفیندن ساخلانیلدیقدان سونرا خسته‌خانایا آپاریلان 22 یاشلی مهسا امینی‌نین سپتامبرین 16-دا وفات ائتمه‌سی اؤلکه‌ده غضبه سبب اولدو. سپتامبرین 17-ده امینی دوغولدوغو ساققیزدا دفن ائتدیک‌دن سونرا نوماییش‌لر اؤلکه‌نین بیر چوخ شهرلرینه یاییلدی.
بیلدیریلیر کی، بعضی ایران‌لی قادین‌لار مجبوری باش اؤرتوگونه اعتراض اوچون موختلیف شهرلرین کوچه و جاده لرینده آیاقیالین گزیرلر.
نوماییش‌لرده جان ایتکیسی ایله باغلی رسمی اورقان‌لاردان دقیق معلومات پایلاشیلماسا دا، نروژ-ده یئرلشن "ایران اینسان حاق‌لاری تشکیلاتی" 200-دن چوخ اینسانین اؤلدوگونو ادعا ائدیب.
